AIŠKINAMASIS RAŠTAS

Dėl mokyklinio autobuso perdavimo Molėtų r. Giedraičių Antano Jaroševičiaus gimnazijai

1. **Parengto tarybos sprendimo projekto tikslai ir uždaviniai**

Molėtų r. Alantos gimnazija (toliau – gimnazija) 2018 m. lapkričio mėn. gavo naują 19 vietų mokyklinį autobusą „Volkswagen Crafter“. Gimnazija turi dar du 19 vietų mokyklinius autobusus „Mersedes-Benz Sprinter“, kuriais per dieną nuvažiuojama 315 km ir pavežami 84 mokiniai. Įvertinus mokyklinių autobusų poreikį šioje gimnazijoje ir kitose rajono mokyklose, gimnazijos direktorė įsakymu pripažino 2012 m. pagamintą mokyklinį M2 klasės autobusą „Mersedes-Benz Sprinter“, kurio valstybinis Nr. GHT 694, identifikavimo Nr. WDB9066571S740997, įsigijimo vertė – 38 720,14 Eur, likutinė vertė 2018 m. gruodžio 1 d. – 2 096,82 euro, nereikalingu Molėtų r. Alantos gimnazijos funkcijoms vykdyti. Molėtų rajono savivaldybės administracija siūlo minėtą autobusą perduoti Molėtų r. Giedraičių Antano Jaroševičiaus gimnazijai. Mokykla turi du 19 vietų geltonuosius autobusus ir vieną mikroautobusą 8+1 vietų: Volkswagen, pagamintą 2004 m. (techniškai tvarkingas, bet genda vis dažniau, remontui per šiuos metus išleido apie 3 tūkst. Eur), Iveco, pagamintą 2015 m. (remontui per šiuos metus išleido apie 4000 eur), mikroautobusą Ford, pagamintą 2007 m. (remontas ir aptarnavimas per metus kainavo apie 1000 Eur.). Ryte važiuoja visi trys autobusai ir paveža 81 vaiką, o po pietų du mokykliniai autobusai veža 116 vaikų. Per dieną autobusai nuvažiuoja 390 km.

Parengto sprendimo projekto tikslas – perduoti Molėtų r. Giedraičių Antano Jaroševičiaus gimnazijai savivaldybės savarankiškosioms funkcijoms įgyvendinti savivaldybei nuosavybės teise priklausantį ir šiuo metu Molėtų r. Alantos gimnazijos patikėjimo teise valdomą mokyklinį autobusą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 6 ir 7 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. Giedraičių Antano Jaroševičiaus gimnazija gaus mokyklinį autobusą mokinių neatlygintinam pavėžėjimui į mokyklą ir į namus bei turės didesnes galimybes teikti švietimo pagalbą mokiniui, mokytojui, šeimai, mokyklai.

Neigiamų pasekmių nenumatoma.

1. **Priemonės sprendimui įgyvendinti**

Pasirašyti turto perdavimo aktą.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų r. Alantos gimnazija.